b"\n_START_ARTICLE_\nMatthew Whitaker\n_START_SECTION_\nUtdanning\n_START_PARAGRAPH_\nWhitaker gikk p\xc3\xa5 Ankeny High School, og utdannet seg ved University of Iowa, der han tok en Master of business administration, Doctor juris og Bachelor of Arts innen kommunikasjon.\n_START_SECTION_\nYrkeserfaring\n_START_PARAGRAPH_\nEtter sin utdanning innen jus var han advokat i advokatfirmaene Briggs & Morgan i Minneapolis og Finley Alt Smith i Des Moines. Han var United States attorney i Iowas s\xc3\xb8rlige distrikt fra 2004 til 2009, da han trakk seg etter en mislykket etterforskning av senator Matt McCoy, som var anklaget for utpressing av 2000 dollar. McCoy ble kjent ikke skyldig av juryen. Etter dette jobbet han fra 2009 til 2017 for advokatfirmaet Whitaker Hagenow & Gustoff LLP (n\xc3\xa5 Hagenow Gustoff LLP), det han ogs\xc3\xa5 var partner. I denne perioden var han blant annet nestleder for Rick Perrys valgkamp i Presidentvalget i USA 2012, og stilte som kandidat i senatsvalget i Iowa i 2014, der Joni Ernst ble valgt som republikanernes representant._NEWLINE_Han jobbet som bidragsyter for CNN fra juni til september 2017. Den 6. august 2017 skrev han en meningsartikkel i CNN med tittelen \xc2\xabMueller's Investigation of Trump is Going Too Far\xc2\xbb, der han skrev at etterforskningen ikke burde omhandle Trumps personlige \xc3\xb8konomi. _NEWLINE_I september 2017 ble han utnevnt til stabssjef under justisminister Jeff Sessions. Da Jeff Sessions ble bedt om \xc3\xa5 fratre stillingen 7. november 2018 utnevnte Trump Whitaker som fungerende justisminister."